laion/Wikipedia-Exotic huggingface dataset:
Tubism

Tubism on kunstiajaloo termin, millega tuli välja kunstikriitik Louis Vauxcelles 1911. aastal, et kirjeldada prantsuse kunstniku Fernand Léger' stiili. Kuigi termin oli pilkava alatooniga, sai see inspiratsiooni Léger' isikupärasest versioonist kubismi kunstivoolu tõlgendamisel: Léger rõhutas kindla geometriseeringuga toru- ja silindrikujulisi vorme. Stiil kujunes välja Léger' dekoratiivsetes maalingutes aastatel 1909–1919, näitena "Aktid metsas" (1909–1910) ja "Kaardimängijad" (1917). Oma loominguga püüdis ta üldistatult väljendada inimese ja masina ühtekuuluvust. Kubism Fernand Léger
IOS 10

iOS 10 on kümnes iOS-i väljalase, mis on Apple Inc. väljastatud operatsioonisüsteem ning mis anti välja 13. septembril 2016. iOS 10 on iOS 9 järglane, ning sellest järgmine versioon on iOS 11. iOS 10 tutvustati WWDC-l 13. juunil 2016. Esimene beeta tutvustati arendajatele kohe pärast Apple Inc. Keynote'i. iOS seadmete kasutajatel on võimalik ennast registreerida tarkvara testijateks selle suve keskel. Kasutajatel on võimalik nüüd deinstallida operatsioonisüsteemiga kaasas olevaid vaikimisi rakendusi. Messages rakenduses on nüüd võimalik vaadata otse Youtube ja muide veebilehtede videoid, ilma et veebibrauserit peaks avama. Home rakendusest saab nüüd kasutaja tulesid põlema panna, uksi lukustada ja teha ka muid asju. Maps nüüd õpib, kuidas iOS seadme kasutaja käitub. Kui kasutaja tõstab telefoni, siis ekraan läheb automaatselt põlema. Uus lukustus avakuva. Uus Mail rakendus. Uus klaviatuur. Uued heliefektid. Uus kaamera rakendus iOS-ile. Uus Safari. iPhone 5 iPhone 5C iPhone 5S iPhone 6 iPhone 6 Plus iPhone 6S iPhone 6S Plus iPhone SE IPhone 7, IPhone 7 Plus iPod Touch (6 generatsioon) iPad 4 iPad Air iPad Air 2 iPad Pro iPad Mini 2 iPad Mini 3 iPad Mini 4 Apple. "iOS 10 koduleht" (eesti keeles). Originaali arhiivikoopia seisuga 26. jaanuar 2017. Vaadatud 12. augustil 2017.{{netiviide}}: CS1 hooldus: tundmatu keel (link) Apple (10. märts 2017). "Apple — Home App — Welcome Home" (inglise keeles). YouTube. Vaadatud 12. augustil 2017.{{netiviide}}: CS1 hooldus: tundmatu keel (link)
Pontianus

Pontianus oli paavst 230–235. Ta oli 18. paavst. "Liber Pontificalis" paigutab tema ametiaja Anteruse järele, peab tema ametiaja alguseks aastat 233 ja annab ametiaja pikkuseks 5 aastat 2 kuud ja 2 päeva. Pontianus sündis "Liber Pontificalise" järgi Roomas ja oli Calpurniuse poeg. Pontianus sai Rooma piiskopiks (paavstiks) 21. juulil 230. Tema ajal jätkus skisma Hippolytusega. Kuigi selle kohta puuduvad andmed, pidi Pontianus juhatama Rooma sinodit, millel arutati Origenese hukkamõistmist. Pontianusele on omistatud kaks kirja, kuid nende autorsus on vaieldav ja need koostati arvatavasti tunduvalt hilisemal ajal. Ta olevat õhutanud kirikus psalmide laulmist, surmaeelse patutunnistuse andmist ja tervituse "Jumal olgu teiega" (Dominus vobiscum) kasutamist. Ta ordineeris 6 presbüterit, 5 diakonit ja 6 piiskoppi. Märtsis 235 sai Rooma keisriks Maximinus Traaklane, kes hakkas peatselt kristlasi taga kiusama. Pontianus ja Hippolytus olid esimeste vangistatute seas ja nad pagendati Sardiinia kaevandustesse sunnitööle. Asumisel leppisid Pontianus ja Hippolytus ära, lõpetades 18 aastat kestnud kirikulõhe. Pontianus oli esimene paavst, kes loobus ametist. "Liberiuse kataloogi" andmetel tegi ta seda 28. septembril 235 ja suri veidi hiljem (võib-olla novembris) Tavolara saarel viletsates tingimustes või peksti keppidega surnuks. See on esimene kuupäev paavstluses, mida peetakse ajalooliselt autentseks. Fabianus lasi tema surnukeha tuua Rooma, kus see viidi 13. augustil 236 või 237 San Callisto katakombides asuvasse paavstide krüpti. Pontianusele pühitsetud kirikud asuvad Sardiinias Carbonias, Spoletos, Luccas ja Argentinas La Platas. Pontianust austatakse katoliku kirikus ja õigeusu kirikus märtri ja pühakuna. Tema mälestuspäev oli 19. novembril, kuid praegu tähistatakse seda koos Hippolytuse mälestuspäevaga 13. augustil. J. N. D. Kelly "The Oxford Dictionary of Popes". 1996. "Liber Pontificalis". Orazio Marucchi "Osservazioni sull'iscrizione del papa Ponziano recentemente scoperta e su quelle degli altri papi del III secolo". "Nuovo bullettino di archeologia cristiana" 15, 1909: 35–50. Kirsch, J.P. (1911). Pope St. Pontian. In The Catholic Encyclopedia. New York: Robert Appleton Company. Vaadatud 9. mail 2019. (inglise keeles) Pontianuse kirjad (inglise keeles) Pontianuse kirjad
Kėdainiai rajoon

Kėdainiai rajoon on 1. järgu haldusüksus (rajoon) Leedu keskosas endise Kaunase maakonna aladel. Rajooni territooriumile jääb Leedu geograafiline keskpunkt. Rajooni pindala on 1677 km². 2014. aasta seisuga elas seal 50 906 inimest. Rajoon moodustati 1950. aastal. Rajoon koosneb järgmistest valdadest: Dotnuva, Gudžiūnai, Josvainiai, Kėdainiai, Krakėse, Pelėdnagiai, Pernarava, Surviliškise, Šėta, Truskava ja Vilainiai vald. Halduskeskus on Kėdainiai linn. Teised tähtsamad asulad on Akademija, Dotnuva, Gudžiūnai, Josvainiai, Krakėse, Pagiriai, Pernarava, Surviliškise, Šėta ja Truskava alevid. 2011. aasta seisuga olid elanikest 95,78% leedulased, 2,17% venelased, 0,61% poolakad, 0,28% ukrainlased, 0,26% valgevenelased, 0,07% mustlased, 0,03% sakslased ja 0,8% oli teistest rahvustest. Rajooni suurimad jõed on Nevėžis ja selle lisajõed Šušvė, Liaudė, Dotnuvėlė, Smilga, Barupė ning Obelis koos Lankesaga. Madalaim koht asub rajooni lõunaosas Nevėžise kaldal (21 meetrit), kõrgeim koht asub aga Gudžiūnai lähistel (113 m). Rajooni territoorium jääb osaliselt Krekenava regionaalpargi territooriumile. Kėdainiai rajooni läbib Via Baltica. Pavermenysi mõis Vilainiai Pelėdnagiai Pilsupiai paljand Leedu geograafiline keskpunkt Meironiškiai kivid Nykise künnapuu Siponiai kivi Šaravai tamm Šventybrastise tamm Josvainiai mets talvel Vosbučiai linnamägi Vosbučiai paljand Šušvė Nuolatinių gyventojų skaičius metų pradžioje, vaadatud 12.02.2023. Rajooni koduleht (leedu keeles)
Arlentin Laisaar

Arlentin Laisaar (sündinud 11. juunil 1933 Kingissepas Leningradi oblastis) on Eesti füüsik. Ta lõpetas 1952. aastal Põltsamaa Keskkooli ja 1957. aastal Tartu Riikliku Ülikooli (TRÜ) füüsikuna. Aastatel 1960–1963 oli ta TRÜ aspirant, kaitses 1966. aastal väitekirja "Влияние высокого гидростатического давления на спектральные характеристики кристаллофосфоров" ("Kõrge hüdrostaatilise rõhu mõju kristallfosfooride spektraalkarakteristikutele") ning sai füüsikakandidaadi kraadi. 1957. aastast on ta töötanud Eesti NSV TA Füüsika ja Astronoomia Instituudis, kus alustas tööd mehaanikuna ja lõpetas vanemteadurina. Laisaare uurimisvaldkond on olnud aine optilised omadused kõrgetel (mitu tuhat atmosfääri) hüdrostaatilistel rõhkudel. 1997 Eesti Füüsika Seltsi aastapreemia 2013 Tartu Ülikooli medal Eesti teaduse biograafiline leksikon, 2. köide, lk 288-289. "Tartu Ülikooli medali kavalerid". Tartu Ülikool. Vaadatud 5.12.2022. 2000 – "Laisaar, Arlentin". // Eesti entsüklopeedia. 14. kd (Eesti elulood). Eesti Entsüklopeediakirjastus. Tallinn 2000. Lk 222 2005 - "Laisaar, Arlentin". // Eesti teaduse biograafiline leksikon. II kd, Kj - M. Tallinn 2005. Lk 288-289 Arlentin Laisaar Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.
Svetloje

Svetloje (vene Светлое) on kohanimi: Svetloje, küla Leningradi oblastis Priozerski rajoonis Svetloje, küla Leningradi oblastis Viiburi rajoonis Svetloje, küla Pihkva oblastis Neveli rajoonis ... Svetloje järv (Pihkva oblastis) Svetloje järv (Tveri oblastis)
Jaamaküla (Vaivara)

Jaamaküla (ka Jaama) oli küla Virumaal Vaivara vallas. Tänapäeval osa Sinimäe alevikust.
Morgan Schneiderlin

Morgan Fernand Gérard Schneiderlin (sündinud 8. novembril 1989 Zellwilleris Bas-Rhini departemangus) on Prantsusmaa jalgpallur, kes mängib kaitsva poolkaitsja kohal Prantsusmaa kõrgliiga klubis Nice. Ta on kuulunud Prantsusmaa jalgpallikoondisse. Aastatel 2008–2015 mängis ta Inglismaa klubis Southampton. Hooajal 2012–13 valiti ta Southamptoni hooaja parimaks mängijaks. Manchester United FA Cup: 2015–16 FA Community Shield: 2016
Basile Boli

Basile Boli (sündinud 2. jaanuaril 1967) on Prantsusmaa endine jalgpallur, kaitsja. Prantsusmaa jalgpallikoondises mängis ta aastatel 1986–1993 45 mängu ja lõi 1 värava. Basile Boli veebisaidil National Football Teams (inglise)
Metsküla (Vaivara)

Metsküla (ka Jaama) oli küla Virumaal Vaivara vallas. Tänapäevase haldusjaotuse järgi jäi küla Peeterristi ja Vodava küla ümbrusse. Küla on esimest korda mainitud 1498.[viide?]
Juri Nikiforov

Juri Nikiforov (sündinud 16. septembril 1970) on Venemaa endine jalgpallur, kaitsja. SRÜ jalgpallikoondises mängis ta 1992. aastal 4 mängu. Ukraina jalgpallikoondises mängis ta 1992. aastal 3 mängu. Venemaa jalgpallikoondises mängis ta aastatel 1993–2002 55 mängu ja lõi 6 väravat. Juri Nikiforov veebisaidil National Football Teams (inglise) RSSSF
Petšurki

Petšurki (vene keeles Печурки) on küla Venemaal Leningradi oblastis Slantsõ rajoonis. 1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Vaivara kihelkonna Skarjatina ja hiljem Raja valda.
RC Strasbourg Alsace

Racing Club de Strasbourg Alsace (lühendatult RC Strasbourg Alsace, RC Strasbourg või RCS: elsassi murdes Füeßbàllmànnschàft vu Stroßburri) on Prantsusmaa jalgpalliklubi, mis tegutseb Strasbourg. See mängib riigi kõrgliigas Ligue 1. 1906. aastal asutatud klubi tegutseb elukutseliste tasemel aastast 1933. Klubi on tulnud Prantsusmaa meistriks 1979. aastal ning võitnud kolm korda (aastatel 1951, 1966, 2001) Prantsusmaa karikavõistlused. 1995. aastal võitis klubi UEFA Intertoto karikavõistlused. Klubi kodustaadion on Stade de la Meinau. Seisuga 25. august 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Ligue 1: (1): 1979 Ligue 2 (3): 1977, 1988, 2017 Championnat National: (1): 2016 Championnat National 2 (1): 2013 Coupe de France (3): 1951, 1966, 2001 Coupe de la Ligue (3): 1964, 1997, 2005 UEFA Intertoto karikas (1): 1995 "L'effectif pro 20-21". rcstrasbourgalsace.fr. Originaali arhiivikoopia seisuga 10. august 2020. Vaadatud 19. august 2020. Ametlik koduleht
Piotr Świerczewski

Piotr Świerczewski (sündinud 8. aprillil 1972) on Poola endine jalgpallur, poolkaitsja. Poola jalgpallikoondises mängis ta aastatel 1992–2003 70 mängu ja lõi 1 väravat. Piotr Świerczewski veebisaidil National Football Teams (inglise) RSSSF
Lorenzo Staelens

Lorenzo Jules Staelens (sündinud 30. aprillil 1964 Lauwes) on Belgia endine jalgpallur (kaitsev poolkaitsja/kaitsja). Belgia meistriks tuli ta neljal korral Club Bruggega ja ühel korral Anderlechtiga. Hooajal 1993/94 valiti Staelens Belgia aasta jalgpalluriks. Pärast jalgpallurikarjääri lõppu on ta tegutsenud jalgpallitreenerina. Belgia jalgpallikoondises mängis ta aastatel 1990–2000 kokku 70 mängu ja lõi 8 väravat. Ta kuulus Belgia koondisse kolmedel maailmameistrivõistlustel (1990, 1994, 1998) ning 2000. aasta Euroopa meistrivõistlustel. Lorenzo Staelens veebisaidil National Football Teams (inglise) RSSSF
Djalminha

Djalma Feitosa Dias (enam tuntud lihtsalt nime all Djalminha; sündinud 9. detsembril 1970 Santoses) on Brasiilia endine jalgpallur, poolkaitsja. Klubikarjääri alustas ta Flamengos, kus mängis aastatel 1988–1993. Aastal 1990 võitis ta klubiga Brasiilia karikavõitjaks Copa do Brasil, 1991. aastal tuli ta klubiga Rio de Janeiro osariigi meistrivõistluste Campeonato Carioca võitjaks ja 1992. aastal Brasiilia meistriks. Seejärel mängis ta aastatel 1993–1995 Guarani eest. 1993. aastal valiti ta Brasiilia kõrgliiga hooaja sümboolsesse koosseisu. 1996. aastal tuli ta Palmeirasega São Paulo osariigi meistrivõistluste Campeonato Paulista võitjaks. Samal hooajal võitis ta Brasiilia kõrgliiga parimale mängijale antava Bola de Ouro auhinna ja valiti hooaja sümboolsesse koosseisu. Aastatel 1997–2004 mängis ta Hispaania kõrgliiga La Liga klubis Deportivo La Coruña, millega tuli hooajal 1999/00 Hispaania meistriks, 2001/02 Hispaania karikavõistluste Copa del Rey võitjaks ning aastatel 2000 ja 2002 võideti Hispaania superikarikafinaal Supercopa de España. Aastatel 2002–2003 mängis ta laenulepingu alusel Austria klubis Austria Wien, millega tuli hooajal 2002/03 Austria meistriks. Karjääri lõpetas ta Mehhiko klubis Club América. Ta kuulus Brasiilia koondiesse 1997. aasta Copa Américal, mil tuldi viiendat korda Lõuna-Ameerika meistriks. Samuti mängis ta 1997. aastal nelja riigi vahelisel turniiril Tournoi de France. Hiljem on ta mänginud saalijalgpalli nii klubi kui ka koondise tasandil. Brasiilia jalgpallikoondises mängis ta aastatel 1996–2002 14 mängu ja lõi 5 väravat. Djalminha veebisaidil National Football Teams (inglise)
Christian Corrêa Dionisio

Christian Corrêa Dionisio (sportlasena ka lihtsalt Christian; sündinud 23. aprillil 1975 Porto Alegres) on Brasiilia endine jalgpallur, ründaja. Aastatel 1992, 1995–1999 ja 2007 mängis ta Brasiilia klubis Internacional, millega tuli 1992. ja 1997. aastal Rio Grande do Suli osariigi meistrivõistluste Campeonato Gaúcho võitjaks ning 2007. aastal Recopa Sudamericana võitjaks. 2005. aastal võitis ta São Pauloga klubide maailma karikavõistlused ja 2006. aastal Botafogoga Rio de Janeiro osariigi meistrivõistlused Campeonato Carioca. Ta mängis karjääri jooksul ka mitmes Euroopa klubis, sh Paris Saint-Germainis 1999–2001. Brasiilia koondisse kuulus ta 1999. aasta Copa Américal, mil tuldi kuuendat korda Lõuna-Ameerika meistriks, ja 1999. aasta konföderatsioonide karikavõistlustel, mil saadi teine koht. Brasiilia jalgpallikoondises mängis ta aastatel 1997–2001 11 mängu. Christian Corrêa Dionisio veebisaidil National Football Teams (inglise)
Eesti Ingerisoomlaste Liit

Eesti Ingerisoomlaste Liit (lühend EIL) on Eesti katusorganisatsioon, mis koordineerib Eestis tegutsevate ingerisoome valdkonnaga tegelevate seltside tegevust. Nende seltside tegevuse peaeesmärk on ingerisoomlaste kultuuri ja soome keele säilitamine ja arendamine. EIL asutati 25. veebruaril 1989 ja selle peakorter asub Tartus. Tartu Ingerisoomlaste Selts Tallinna Ingerisoomlaste Selts Ida-Virumaa Ingerisoomlaste Selts Narva Ingerisoomlaste Selts Rakvere Ingerisoomlaste Selts Pärnu Ingerisoomlaste Kultuuriselts Lääne-Eesti Ingerisoomlaste Kultuuriselts Viljandimaa Ingeri-Soome Kultuuriselts Järvamaa Ingerisoomlaste Selts Võru Ingerisoomlaste Selts https://web.archive.org/web/20160618091557/http://www.inkeri.ee/ajalugu/liidu-ajalugu (vaadatud 18.06.2016) https://web.archive.org/web/20160618090901/http://www.inkeri.ee/organisatsioon/seltsid (vaadatud 18.06.2016) EILi koduleht
Dušan Petković

Dušan Petković (sündinud 13. juunil 1974) on Serbia endine jalgpallur, kaitsja. Serbia ja Montenegro jalgpallikoondises mängis ta aastatel 2000–2004 7 mängu. Dušan Petković veebisaidil National Football Teams (inglise)
Tiibrakett

Tiibrakett (inglise keeles cruise missile) on sõjanduses kasutatav, lõhkelaenguga varustatud, atmosfääris ühtlase kiirusega, madalal kõrgusel maastiku kohal kulgev turboreaktiivmootoriga varustatud mehitamata programmjuhtimisega lennuaparaat (ka robotlennukmürsk), peamiselt maapealsete (pind-pind, õhk-pind) sihtmärkide hävitamiseks. Selline ühekordselt kasutatav lennuaparaat erineb taktikalistest ja ballistilistest rakettidest lennutrajektoori ja lennukestuse poolest, mida võimaldab atmosfääriõhku "hingav" mootor. Robotlennuk (eesti keeles juurdunult tiibrakett) püsib õhus aerodünaamilist tõstejõudu tekitava tiiva toel, lennukiiruse annab tavaliselt turboreaktiivmootor, mis vajab tööks õhku. Lõhkepeaks võib olla ka tuumalaeng. Pärast konteinerist väljatulistamist, kui lennukmürsk on saavutanud vajaliku kiiruse, asetuvad lennuasendisse klapitav tiib, stabilisaatorid ja reaktiivmootori õhukanali suue, tühjakspõlenud mittevajalik rakettkiirendi eraldub ning heidetakse kõrvale. Tiibraketi lennukiirus on tavaliselt alla helikiiruse, kuid arendamisel on juba ka ülehelikiirusega uusarendused. Esimeseks reaalselt kasutuses olnud tiibraketiks võib pidada Saksamaal konstrueeritud ja Teises maailmasõjas kasutatud "lendavat pommi" V1, mille lennusuunda hoidis gürokompass ja mis võis pulsatsioon-reaktiivmootori jõul lennata kuni 250 km kaugusele. Tänapäevaseid kõrgtehnoloogilisi tiibrakette tulistatakse rakettkiirendi abil välja maapinnalt, laevadelt nii vee alt kui ka vee pinnalt ning heidetakse lendu lennukeilt. Lõhkelaenguga robotlennukid on varustatud navigatsiooniseadmetega madalal lendamiseks maastikureljeefi jälgimise radariga, raadiokõrgusmõõdikuga, mälusse sisestatud lennuteekonna digitaalkaardiga, satelliitnavigeerimisseadmega (GPS) jne, parda-arvutiga, mis on laaditud tarkvaraga optimaalseks lennuks madalal kõrgusel (100 m - 15 m) ning maapealsete radarite jälgimispiirkondadest kõrvalt mööda lendamiseks. Tiibrakettide lennukaugus ulatub mitme tuhande kilomeetrini, lennuaeg tundideni. Sihtmärgi tabamise täpsus on suur (kõrvalekalle vaid mõni meeter). Näiteks 7. oktoobril 2015 tulistati Venemaa sõjalaevalt Kaspia merelt 26 tiibraketti 1500 km kaugusele Süüria aladele sealse sõjategevuse piirkonna sihtmärkide pihta. AGM-86C/D, AGM-129A BGM-109 Tomahawk Apache AP R-40 (NATO koodnimetus AA-6 Acrid) R-60 (NATO koodnimetus AA-8 Aphid) R-33 (NATO koodnimetus AA-9 Amos) R-27 (NATO koodnimetus AA-10 Alamo) H-55 (NATO koodnimetus AS-15 Kent) Eesti Entsüklopeedia, EE9, 1996, lk 423 Russian missiles 'hit IS in Syria from Caspian Sea'
Wynton Rufer

Wynton Rufer (sündinud 29. detsembril 1962) on Uus-Meremaa endine jalgpallur, ründaja. Aastatel 2014–2015 juhendas ta Paapua Uus-Guinea jalgpallikoondist. Uus-Meremaa jalgpallikoondises mängis ta aastatel 1980–1997 22 mängu ja lõi 10 väravat. Ta kuulus Uus-Meremaa koondisse 1982. aasta maailmameistrivõistlustel. Wynton Rufer veebisaidil National Football Teams (inglise)
Richard Witschge

Richard Peter Witschge (sündinud 20. septembril 1969) on Hollandi endine jalgpallur, poolkaitsja. Hollandi jalgpallikoondises mängis ta aastatel 1990–2000 31 mängu ja lõi 1 väravat. Barcelona Euroopa karikas: 1991–92 Euroopa superkarikas: 1992 La Liga: 1991–92, 1992–93 Ajax UEFA karikavõitjate karikas: 1986–87; Hõbemedalist 1987–88 Eredivisie: 1995–96, 1997–98 KNVB beker: 1986–87, 1997–98, 1998–99 Johan Cruijff Schaal: 2002 Bordeaux UEFA karikas: Hõbemedalist 1995–96 Richard Witschge veebisaidil National Football Teams (inglise)
Hans Gillhaus

Hans Gillhaus (sündinud 5. novembril 1963) on Hollandi endine jalgpallur, ründaja. Hollandi jalgpallikoondises mängis ta aastatel 1987–1994 9 mängu ja lõi 2 väravat. Hans Gillhaus veebisaidil National Football Teams (inglise)
Eliaquim Mangala

Eliaquim Hans Mangala (sündinud 13. veebruaril 1991) on Prantsusmaa jalgpallur, kes mängib Hispaania kõrgliiga klubis Valencia ja Prantsusmaa jalgpallikoondise keskkaitsjana. Debüüdi Prantsusmaa jalgpallikoondises tegi Mangala 6. juunil 2013 sõprusmängus Uruguay vastu. Ta on Prantsusmaa koondises esindanud 2014. aasta maailmameistrivõistlustel ja 2016. aasta Euroopa meistrivõistlustel. Standard Liège Jupiler Pro League: 2008–09 Belgia karikas: 2010–11 Belgia superkarikas: 2009 Porto Primeira Liga: 2011–12, 2012–13 Supertaça Cândido de Oliveira: 2012, 2013 Manchester City Premier League: 2017–18  Eliaquim Mangala – pildid, videod ja helifailid Wikimedia Commonsis Ametlik koduleht
Steve Mandanda

Steve Mandanda (prantsuse hääldus: [stɛv mɑ̃dɑ̃nda]; sündinud 28. märtsil 1985) on Kongo päritolu Prantsusmaa jalgpallur. Ta on Rennesi Stade'i väravavaht. Ta on tunnistatud Prantsusmaa liiga Ligue 1 parimaks väravavahiks viiel korral (2008, 2011, 2015, 2016 ja 2018). Debüüdi Prantsusmaa rahvuskoondises tegi Mandanda 27. mail 2008 sõprusmängus Ecuadori vastu. Ta kuulus Prantsusmaa koondisse 2010. ja 2018. aasta maailmameistrivõistlustel ning 2008., 2012. ja 2016. aasta Euroopa meistrivõistlustel. Prantsusmaa jalgpallikoondises mängis Manadana aastatel 2008–2022 kokku 35 korda. Jaanuaris 2023 teatas ta koondisekarjääri lõpetamisest. Marseille Ligue 1: 2009–10 Coupe de la Ligue: 2009–10, 2010–11, 2011–12 Trophée des Champions: 2010, 2011 Isiklikud Ligue 1 sümboolne koosseis: 2007–08, 2010–11, 2014–15, 2015–16, 2017–18 Marseille hooaja parim mängija: 2007–08, 2015–16, 2019–20
Sanni

Sanni Mari Elina Kurkisuo (esinejanimega Sanni; sündinud 26. mail 1993 Lohjas) on soome laulja, laulutegija ja näitleja. Tema tuntuim roll pärineb filmist "Miss Farkku-Suomi" (2012). Ta on osalenud telesaates "Vain elämää / Laula mu laulu" neljandal hooajal aastal 2015 ning aastal 2017 sügishooajal. 2016. aasta seisuga on ta üks Soome tänapäeva populaarsemaid lauljaid.[viide?] Sanni elab koos oma elukaaslase, Soome modelli ja raadiosaatejuhi Shirly Karvineniga Soomes Helsingis. 2013 – "Sotke mut" 2015 – "Lelu" 2016 – "Sanni" "2080-luvulla" "Että mitähän vittua" "Me ei olla enää me" "Supernova" "Jos mä oon oikee" "Pojat (feat. Tippa-T)" "Vahinko" "Prinsessoja ja astronautteja" "Kakara ku cara" "Lähtisitkö (feat. VilleGalle)" "Dementia" "Kelpaat kelle vaan" (feat. Apocalyptica) "Kran Turismo" "Moukari" "Söpö" (feat. Hank Solo & Kasmir) "Ku kanye, kanyee" (feat. Cheek) "Ei" "Málagaan" "Timantit on ikuisia" "Sanni" "Levoton tyttö" "Oo se kuka oot" (feat. Paperi T) "Hakuna matata" "Kuka sen opettaa" "Trampoliini" "Oon voimissain" "Tyttöystävä" "Tahdon rakastella sinua" Aasta 2013 uustulnuk Soomes – Emma Gaala 2014 Aasta 2013 naisartist Soomes – Emma Gaala 2014 Aasta 2015 laul Soomes "2080-luvulla" – Emma Gaala 2016 Aasta 2015 naisartist Soomes – Emma Gaala 2016 2012 – Miss Farkku-Suomi (Pike ehk Pirjo)
Sõnarna

Sõnarna (ukraina keeles Синарна) on küla Ukrainas Vinnõtsja oblastis Orativi rajoonis. Elanike arv on 328. Pindala on 1,482 km².
Olgin Krest

Olgin Krest (eesti keeles ka Olga-Risti; vene Ольгин Крест) oli küla Venemaal Leningradi oblastis Slantsõ rajoonis Narva jõe idakaldal. 1920. aasta Tartu rahulepinguga läks küla Eesti Vabariigile, kus see kuulus Vaivara kihelkonda. Olgin Kresti lähedal asus Skarjatina Gora. Olgin Krest oli Kiievi-Vene loodeosa pogostidest vanimaid. Kohanime Olgin Krest tekkelugu on seotud legendidega 10. sajandil elanud Kiievi suurvürstinnast Olgast, kes kinkinud kohalikele kivist risti, mis aastakümneid hiljem leiti endise kabeli kohalt maa seest. Olgin Krestis oli Nikolai õigeusu kirik. Viru ajutiselt maavalitsuselt 10. aprillil 1937 vastu võetud ja Siseministrilt 7. juunil 1937 kinnitatud 478. Virumaal asuvate avalike matmispaikade maksunormid 1937, 1938 ja 1939 aastal. Riigi Teataja 1937, 53, 437. Lk 1112
Nizõ

Nizõ (ka Nisõ; vene Низы) oli küla Narva jõe paremal kaldal, nüüdisaegse haldusjaotuse järgi Venemaal Leningradi oblastis Slantsõ rajoonis Pljussa jõe kaldal. Alad on praegu Narva veehoidla all. 1920. aasta Tartu rahulepinguga läks küla Eesti Vabariigile, kus see kuulus Virumaa Vaivara kihelkonna Kose valda (alates 1939 ümbernimetatud Piiri valda). Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud. 1950. aastate alguses rajati Narva veehoidla, mille alla jäid mitu küla, sealhulgas ka Nizõ küla. Elanikud asustati ümber. Külas asus Nizõ Mihhaili kirik (vene Низовская Михайловская церковь), mis valmis 1898. https://web.archive.org/web/20160618121737/http://www.narova.eu/nizy (vene keeles) (vaadatud 18.06.2016) www.narova.eu/nizy Külast narova.eu veebilehel (vene keeles)
Neeme Armolik

Neeme Armolik (12. juuli 1919 Neeruti, Päidla vald, Tartumaa – 21. märts 2010 Täby, Rootsi) oli eesti põllumajandusteadlane. 1937. aastal lõpetas ta Jäneda Põllutöökeskkooli. Aastatel 1938–1939 õppis Tartu Ülikoolis agronoomiat. Seejärel õppis sõjakoolis. Sõja puhkemisel mobiliseeriti Punaarmeesse, 1941. aasta suvel langes sakslaste kätte. 1943. aasta novembris läks Soome, teenis Soome mereväes (lipnik, 1944). 1944. aasta septembris peale teenistusest vabastamist siirdus Rootsi. 1950. aastal lõpetas Uppsala Ülikooli agronoomia erialal. 1955. aastal kaitses ta USA-s Wisconsin-Madisoni Ülikoolis doktorikraadi väitekirjaga "Deterioration of barley in storage by microorganisms" Töötas teadurina Stockholmi Kuninglikus Tehnikainstituudis ja agronoomia õppejõuna Kanadas. Peep Pillak, Heini Vilbiks (koostajad). Soomepoiste elulood. Grenader, 2015 WorldCat. Neeme Armolik. Deterioration of barley in storage by microorganisms. PhD dissertation. University of Wisconsin-Madison, 1955